Հայաստանի վարչապետն անդրադարձել է նաև Ադրբեջանի հետ սահմանում և արցախյան առաջնագծում տիրող իրավիճակին՝ մեկնաբանելով սահմանամերձ գոտիներում հրաձգային ակտիվության նվազեցման մասին տվյալները։ Նրա գնահատմամբ՝ վերջին շրջանում այն իսկապես բավական ցածր է, օրեր են լինում, երբ այն իսկապես շատ ցածր է։ Բայց Փաշինյանը հիշեցրել է, որ կրակոցներն Ադրբեջանի ագրեսիվության միակ ցուցանիշը չեն։